open-index/open-wikipedia-markdown huggingface dataset:
Liberijos ir Lietuvos santykiai

**Liberijos ir Lietuvos santykiai** – dvišaliai tarptautiniai santykiai tarp Liberijos ir Lietuvos.

Diplomatiniai santykiai atkurti 2014 m. balandžio 23 d.

Lietuvos santykiai su Liberiją siekia tarpukarį. Tarpukariu Liberija buvo pripažinusi Lietuvos nepriklausomybę *de jure* ir užmezgusi diplomatinius santykius, vykdyta prekyba.

Abi šalys yra Jungtinių Tautų, Pasaulio prekybos organizacijos narės.

## Santykių istorija

### Pirmieji kontaktai
1923 m. sausio 13 d. (kitais duomenimis – vasario 13) d. Liberija pripažino Lietuvą *de jure*. Tarpukariu buvo užmegzti diplomatiniai santykiai, tačiau konsulatų įsteigta nebuvo.  Buvo vykdoma prekyba – į Liberiją eksportuota lietuviškos produkcijos.

Yra duomenų, kad SSRS okupacijos metais Liberija palaikė ryšius su Lietuvos diplomatinėmis atstovybėmis,  tačiau pripažino sovietų įvykdytą Baltijos šalių, tarp jų ir Lietuvos, aneksiją.

### Santykiai po 1991 m.
2010 m. gruodžio 8 d. Seimo užsienio reikalų komitetas pritarė diplomatinių santykių atkūrimui su Liberija. Diplomatiniai santykiai buvo atkurti 2014 m. balandžio 23 d., Lietuvos nuolatinei atstovei Jungtinėse Tautose ambasadorei Raimondai Murmokaitei ir Liberijos nuolatinei atstovei JT ambasadorei Marjon Kamarai Niujorke (JAV) pasirašius bendrąjį komunikatą dėl Lietuvos ir Liberijos diplomatinių santykių užmezgimo.

2013 m. balandžio 19 d., dar prieš diplomatinių santykių užmezgimą, Lietuvos užsienio reikalų viceministras Neris Germanas lankėsi Liberijos sostinėje Monrovijoje, kur susitiko su Liberijos užsienio reikalų ministru Augustinu Kpehe Ngafuanu ir viceministrais Silvesteru M. Grigsbiu bei Eliasu Šonijinu. Susitikimo metu buvo aptartas formalus diplomatinių santykių užmezgimas, bendradarbiavimas tarptautinėse organizacijose, būsimas Lietuvos pirmininkavimas Europos Sąjungos Tarybai, saugumo situacija Vakarų Afrikos regione ir kiti klausimai.

## Švietimo, mokslo ir technologiniai mainai ir kultūrinis bendradarbiavimas
2013–2014 m. du lietuviai (vienas jų – afrikanistas Gediminas Degėsys) organizavo pirmą tokio pobūdžio ekspediciją pavadinimu „Septynios Afrikos“, kurios metu aplankė septynias Afrikos valstybes, tarp jų – Liberiją.

Jungtinių Tautų misijos Liberijos profesinių standartų ir disciplinos sekcijoje kapitonu dirba lietuvis.

Iš Liberijos kilęs futbolininkas Oskaras Dorlis 2016–2019 m. rungtyniavo Trakų futbolo klube.

## Ekonominiai santykiai
2018 m. duomenimis, prekybos apyvarta tarp Lietuvos ir Liberijos siekė 140 tūkst. eurų.

Prekybos balanse dominuoja eksportas iš Lietuvos į Liberiją.

* Eksportas sudaro 134,8 tūkst. eurų.
* Importas sudaro 5,2 tūkst. eurų.

Liberijoje registrų kūrimo misiją įgyvendino statybos įmonė iš Lietuvos UAB „RND“.

## Pilietiniai mainai

## Pasiuntinių ir ambasadorių sąrašas
Šalys nėra akreditavusios viena kitai ambasadorių.

## Šaltiniai

## Literatūra
* 

## Nuorodos
* Liberija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Kardiologija

**Kardiologija** ( +  λόγος = *mokslas*) – medicinos šaka, tirianti širdį ir kraujagyslių sistemą, jos ligas, anatomines bei fiziologines ypatybes, jų funkcijas, diagnostikos, profilaktikos ir gydymo metodus. Dažniausiai pasitaikančios širdies ir kraujagyslių ligos yra išeminė širdies liga, aterosklerozė, arterinė hipertenzija, miokardo infarktas, taip pat širdies ritmo bei laidumo sutrikimai. Kaip savarankiška medicinos šaka kardiologija susiformavo XIX amžiuje.

Lietuvoje kardiologija pradėta nagrinėti Vilniaus universitete XIX amžiaus pradžioje, o nuo XX a. 7 dešimtmečio pradėta tirti išeminė širdies liga, širdies ritmo sutrikimai, Kaune pradėtos širdies elektros stimuliavimo procedūros.

## Šaltiniai
ASKfm

**„ASKfm“** (iki 2016 m. sausio 14 d. – **„Ask.fm“**) – klausimų–atsakymų svetainė, įkurta 2010 m. Rygoje, Latvijoje, kaip verslo konkurentas „Formspring“. Po registracijos, kuomet vartotojas programėlėje užpildo savo profilį, jis turi galimybę anonimiškai arba viešai atsakinėti į bendrinius ar asmeniškai užduodamus klausimus, kurti nuotraukų apklausas. Nuo 2021 m. programėlės naudotojai taip pat gali dalyvauti grupiniuose arba viešuose pokalbiuose. 

2014 m., amerikiečių grupei „IAC“ įsigijus šį tinklą, „ASKfm“ būstinė perkelta į Dubliną, Airiją. 2016 m. ši svetainė buvo perleista kitai firmai „Noosphere Ventures“, įsikūrusiai Kalifornijoje. 2017 m. „ASKfm“ registruotų vartotojų skaičius išaugo iki 215 mln. ir buvo didžiausias klausimų–atsakymų tinklas pasaulyje.

## Pagalba tiriant kibernetines patyčias
2013 m. rugpjūčio 6 d. buvo paskelbta, kad keturiolikmetė Hana Smit (*Hannah Smith*), gyvenusi Lestenšyre, Anglijoje, nusižudė, o jos tėvas dėl dukters mirties apkaltino svetainėje vykstančias kibernetines patyčias bei ragino imtis griežtesnių priemonių „ASKfm“ ir kitų panašių socialinių tinklų atžvilgiu. Jis tvirtino, jog pats matė, kokį psichologinį smurtą išgyveno dukra, neigiamai žiūrėjo į svetainėje esantį anonimiškumą.

„ASKfm“ dalyvavo tyrime bei įvykdė vidinį auditą. Tolimesnis tyrimas parodė, kad nėra pakankamų įrodymų teigti, kad „ASKfm“ privedė mergaitę prie savižudybės. Policijos atstovas Veinas Simonsas (*Wayne Simmons*) atskleidė, kad Hana pati sau siuntė „įžeidžiančias ir agresyvias žinutes“. Vėliau Hanos Smit į save nukreiptos patyčios tapo fenomenu, nagrinėjamu akademiniuose sluoksniuose.

Dėl šios priežasties „ASKfm“ įgyvendino saugos politikos pakeitimus, įdarbino daugiau moderatorių, siekdami sustiprinti blokavimo bei pranešimo apie žalingą turinį funkcijas. Taip pat „ASKfm“ ragino vartotojus turėti registruotas paskyras tam, jog kompanija saugumo sumetimais galėtų fiksuoti IP adresus.

Nuo 2014 m., kuomet „ASKfm“ nupirko „IAC“, svetainė iš naujo persvarstė vartotojo saugos politiką ir įkūrė Saugos centrą bei Patariamąją saugos tarnybą, kurią sudaro skaitmeninės saugos ekspertai. „ASKfm“ atstovai buvo susitikę ir su Airijos vaikų departamentu, siekdami užtikrinti, kad būtų imtasi tinkamų žingsnių „ženkliai pagerinti“ svetainės apsaugą.

## Pagalba kovojant su terorizmu
2014 m. BBC News pranešė, kad ISIS naudoja „ASKfm“ platformą ieškodami pasekėjų. Pasak „ASKfm“ atstovo spaudai, kompanija kovojo su kurstymais smurtauti ar nusikalsti. Su ISIS susijusios paskyros buvo aktyvios dar savaitę po pranešimo.

2015 m. kompanija prisijungė prie Europos komisijos internetinio forumo, bandydami užkirsti kelią terorizmą skatinančiam turiniui, bei įgyvendino bendrą duomenų bazės iniciatyvą, kuria siekiama aptikti neteisėtą turinį, susijusį su terorizmu. Jie taip pat prisijungė prie JTO „Tech Against Terror“ iniciatyvos. 

## Išnašos
Hektoras Barbosa

**[[Kapitonas]] Hektoras Barbosa** () – išgalvotas personažas „Karibų piratų“ filmų serijoje. Personažą įkūnijo aktorius Geoffrey Rush. Pirmajame filme „Juodojo perlo prakeiksmas“ (2003 m.) Hektoras Barbosa yra piktadarys nemirtingas piratas, filmo pabaigoje jis miršta. Tačiau filmo „Numirėlio skrynia“ (2006 m.) pabaigoje paaiškėjo, kad jis buvo atgaivintas, ir vėliau pasirodė filmuose „Pasaulio pakrašty“ (2007 m.), „Ant keistų bangų“ (2011 m.) ir galiausiai „Salazaro kerštas“ (2017 m.). Visos serijos metu šis personažas buvo suvokiamas kaip blogasis kapitono Džeko Sperou atitikmuo.

## Išnašos
Pangermanizmas

**Pangermanizmas** () – XIX–XX a. pirmos pusės vokiečių nacionalistinė doktrina, reiškusi agresyvius Vokietijos siekius suvienyti visus vokiškai kalbančius žmones į vieną nacionalinę valstybę – Didįjį germanų reichą ().

Pangermanizmas atsirado XIX a. pab. Austrijoje. Buvo reikalaujama sujungti Austriją su Vokietija. Tam tikslui 1891 m. įkurta Pangermanistų sąjunga. Judėjimas buvo nukreiptas prieš slavų tautų siekius išsivaduoti iš Austrijos-Vengrijos imperijos. Pangermanistai siekė suvienijus visus vokiečius sukurti galingiausią valstybę Europoje. Austrijos ir Vokietijos susivienijimo reikalavimas buvo atgaivintas po Pirmojo pasaulinio karo. Tačiau tuomet jį įgyvendinti Paryžiaus taikos konferencijoje uždraudė Antantės šalys.

Pangermanizmo idėjos turėjo didelę įtaką nacizmo ideologijai. Po Pirmojo pasaulinio karo stipriausia jėga, siekianti įgyvendinti pangermanizmą, tapo nacionalsocialistų partija. 1933 m. reichskancleriu tapusio A. Hitlerio užsienio politika prisijungti vokiškas žemes sukėlė Antrąjį pasaulinį karą. Pralaimėjusi karą Vokietija ne tik neteko viešpatavimo Europoje, bet ir nemažai žemių rytuose, o daug vokiečių buvo išvaryti iš jų gyvenamų teritorijų. Po Antrojo pasaulinio karo pangermanizmo idėjos tapo mažareikšmės.

## Šaltiniai
Genujos akvariumas

**Genujos akvariumas** () – didžiausias akvariumas Italijoje. Jis buvo atidarytas 1992 m. ruošiantis tų metų EXPO parodai ir minint 500 metų kaip čia gimęs Kristupas Kolumbas atrado naująjį pasaulį perplaukęs Atlanto vandenyną sukaktį. Akvariumas priklauso Europos zoologijos sodų ir akvariumų asociacijai.

Akvariumo dizainą sukūrė Prickerio architektūros premijos laureatas italų architektas Renzo Piano. 1998 m. akvariumas buvo išplėstas, pridedant 100 m ilgio pakrantės dalį.

Pagrindinė akvariumo sukūrimo užduotis buvi parodyti Ligūrijos jūros, Atlanto vandenyno ir Karibų jūros gyvūniją iš dviejų perpsektyvų – 1492 m. ir 1992 m.

Akvariumą sudaro 70 ekspozicijų, kurių tūris siekia 6 mln. litrų.

Genujos akvariume yra virš 15 000 gyvūnų bei daugiau nei 500 rūšių žuvų. Tarp gyvūnų galima pamatyti delfinų, lamantinų, ryklių, ruonių, smauglių, medūzų ir pingvinų. Pagal biosferos įvairovę Genujos akvariumas yra didžiausias Europoje.

## Galerija

## Šaltiniai

## Nuorodos
*Oficiali svetainė
Menachemas ben Jehuda

**Menachemas ben Jehuda** – žydų sikarijų grupuotės, žudžiusios romėnus ir koloborantus, vadas, gyvenęs apie Pirmąjį žydų-romėnų karą; minimas Juozapo Flavijaus.

Menachemas buvo karys, Judo Galilėjiečio sūnus ir Ezekijo, zelotų vado, kėlusio neramumus Erodo laikais, anūkas. Kilus karui, Menachemas su savo grupuote užpuolė Masadą, apginklavo sekėjus ginklais, saugotais tvirtovėje, ir leidosi į Jeruzalę, kur, įveikęs Agripos II pajėgas, užgrobė Antonijos tvirtovę. Padrąsintas sėkmės, elgėsi kaip karalius ir pasiskelbė visų pajėgų vadu, o tai sukėlė Eleazaro, kito zelotų vado, priešiškumą. Surengus sąmokslą, Menachemas nužudytas.

Esama tų, kurie Menachemą ben Jehudą tapatina su Menachemu Esėju, tarp jų ir Israel Knohl, kuris remiasi dviem esą mesianistiniais Kumrano himnais.

Kaip teigiama, Menachemas ben Jehuda gali būti tapatus Menachemui ben Ezekijui, minimam Talmude (Sanhedrino 98b) bei vadinamam „ramintoju, kuris atgaivintų", ir skirtinas nuo Menachemo ben Amielio, Zerubabelio knygoje minimo mesijo.

## Išnašos
San Marino futbolas 2022–2023 m.

**[[San Marinas|San Marino]] futbolo varžybos [[2022]]–[[2023]] m.**
*  prasidėjo 2022 m. rugsėjo 2 d., baigėsi 2023 m. gegužės mėn.
* s turnyras prasidėjo 2022 m. rudenį, o finalas įvyko 2023 m. gegužės d.

## 2022–2023 m. Campionato Sammarinese di Calcio
* Tai buvo 38–asis .
* Pirmame etape rungtyniauja visos ekipos. 
* Keturios stipriausios kovojo dėl titulų antrame etape.
* Kitos aštuonios kovojo atkrintamosiose rungtynėse dėl patekimo į antrąjį etapą. 
* Trims prasčiausioms komandoms sezonas baigėsi jau po pirmojo etapo.

Žaidė 15 komandų:
* **[[SP Cailungo]]** *([[Borgo Madžorė]])
* *'SS Cosmos** ''([[Seravalė]])
* **FC Domagnano** ''([[Domanjanas]])
* **SC Faetano** ''([[Faetanas]])
* **FC Fiorentino** ''([[Fiorentinas]])
* **SS Folgore/Falciano** ''([[Seravalė]])
* **AC Juvenes/Dogana** ''([[Seravalė]])
* **SP La Fiorita** ''([[Montedžardinas]])
* **AC Libertas** ''([[Borgo Madžorė]])
* **SS Murata** ''([[San Marinas (miestas)|San Marino miesto]])
* **SS Pennarossa** ''([[Kjezanuova]])
* **SS San Giovanni** ''([[Borgo Madžorė]])
* **SP Tre Fiori** ''([[Fiorentinas]])
* **SP Tre Penne** ''([[Seravalė]])
* **SS Virtus** ''([[Akvaviva]])

=== I etapas ===


=== Finalo rungtynės ===
==== Finalo rungtynės ====


== 2022–2023 m. [[San Marino futbolo taurė]] ==
* **San Marino futbolo taurė** – pagrindinis taurės turnyras San Marine.
* 2022–2023 m. [[San Marino futbolo taurė]]s ''(Coppa Titano 2022-2023)'' finalo rungtynės įvyko [[2023 m.]] [[gegužės 27]] d.
==== Finalo rungtynės ====


* **SS Virtus finale nugalėjo rezultatu 3-1 ir iškovojo trofėjų.'''
----

## Išnašos

## Nuorodos
* Oficiali San Marino futbolo lygos svetainė
Poltavos gubernija

**Poltavos gubernija** (, ) – Rusijos imperijos gubernija kairiakrantės Ukrainos regione. Gubernijos administracinis centras buvo Poltava.

## Istorija

Gubernija įkurta 1802 m. kovo 11 d. iš panaikintos Mažosios Rusios gubernijos, kuri buvo padalinta tarp Černigovo gubernijos ir Poltavos gubernijos.

## Suskirstymas

1913 m. gubernijoje buvo 15 apskričių:
* Chorolo,
* Hadiačo,
* Kobeliakų,
* Konstantinohrado,
* Kremenčiugo,
* Lochvicos,
* Lubnų,
* Myrhorodo,
* Perejaslavo,
* Piriatyno,
* Poltavos,
* Prylukų,
* Romnų,
* Zinkivo,
* Zolotonošos.

## Pagrindiniai miestai

1897 m. gyventojų surašymo duomenys:

* Kremenčukas – 63 007 (žydai – 29 577, ukrainiečiai – 18 980, rusai – 12 130)
* Poltava – 53 703 (ukrainiečiai – 30 086, rusai – 11 035, žydai – 10 690)
* Romnai – 22 510 (ukrainiečiai – 13 856, žydai – 6 341, rusai – 1,933)
* Prylukai – 18 532 (ukrainiečiai – 11 850, žydai – 5 719, rusai – 821)
* Perejaslavas – 14 614 (ukrainiečiai – 8 348, žydai – 5 737, rusai – 468)
* Kobeliakai – 10 487 (ukrainiečiai – 7 708, žydai – 2 115, rusai – 564
* Zinkivas – 10 443 (ukrainiečiai – 8 957, žydai – 1 261, rusai – 187)
* Lubnai – 10 097 (ukrainiečiai – 5 975, žydai – 3 001, rusai – 960)
* Myrhorodas – 10,037 (ukrainiečiai – 8 290, žydai – 1 248, rusai – 427)

## Šaltiniai

* *Полтавщина. Енциклопедичний довідник / за ред. А.&nbsp;В.&nbsp;Кудрицького.&nbsp;— Київ: «Українська енциклопедія» імені М.&nbsp;П.&nbsp;Бажана, 1992.*
* *Полтавіка&nbsp;— Полтавська енциклопедія. Том 12&nbsp;— Релігія і Церква.&nbsp;— Полтава: Полтавський літератор, 2009.*
* *Статистическое бюро Полтавскаго Губернскаго Земства. Обзоръ сельского хозяйства.&nbsp;— Полтава, 1901.*
* *Якименко М. А. [http://history.org.ua/?encyclop&termin=Poltavska_huberniia Полтавська губернія] //*
* *Українська Держава (квітень&nbsp;— грудень 1918 року). Документи і матеріали. У 2 т. / ред. кол.: В. Верстюк (відп. ред.), О. Бойко, Н. Маковська, Т. Осташко, Р. Пиріг; Упорядн.: Р. Пиріг (керівн.), О. Бойко, А. Гриценко, О. Кудлай, О. Лупандін, Н. Маковська, Т. Осташко, О. Щусь. НАН України. Інститут історії України; Центральний державний архів вищих органів влади і управління України.&nbsp;— Т. 1.&nbsp;— К. : Темпора, 2015.&nbsp;— С. 381–382.*
Paragaudžio pušis

**Paragaudžio pušis** – Šilalės rajono savivaldybės saugoma išskirtinė pušis, auganti Paragaudžio kaime (Kvėdarnos sen.), 1,5 km į šiaurės vakarus nuo Kvėdarnos miestelio. Medis rymo šalia pagrindinės kaimo gatvės, laukymėje ties pamiške. Apie 2 m aukštyje pušies kamienas išsišakojęs į tris dalis.

## Duomenys

Šilalės rajono Liaudies deputatų tarybos vykdomojo komiteto 1989-05-24 sprendimu Nr. 92 paskelbta  rajoninės reikšmės saugomu medžiu. Pagrindiniai duomenys:

* Medžio rūšis – paprastoji pušis (*Pinus sylvestris* L.)
* Kamieno apimtis 1,3 m aukštyje – 3,27 m
* Aukštis – 14,5 m

## Šaltiniai

## Nuorodos

* Savivaldybės saugomų gamtos paveldo objektų sąrašas 
* Kvėdarnos seniūnija. Lankytinos vietos  *silale.lt*
Katra (reikšmės)

**Katra** gali reikšti:
* Katra – Baltarusijos ir Lietuvos upė; Nemuno intakas;
* Katra – kaimas Varėnos rajone;
* Kotra – kaimas Baltarusijoje, Bresto sr., Pružanų raj.;
* Katra (Kotra) – kaimas Baltarusijoje, Gardino sr., Gardino raj.;
* Katros rezervatas – saugoma teritorija Baltarusijoje;
* Katra – miestas Indijoje, Džamu ir Kašmyre;
* Katra – keletas miestelių Indijoje, Utar Pradeše;
* Katra arba Kotra – kaimas Irane, Mazanderane;
* Katra, Katrė – vardo Kotryna trumpinys;
* katra – karavansarajus, pakelės užeiga persų-arabų kultūroje.
João William

**Žuaunas Viljamas Alvešas de Žezušas** (*João William Alves de Jesus*; g. 1996 m. birželio 11 d.) – futbolininkas kilęs iš Brazilijos, gynėjas. 

## Karjera
Gimė ir augo Brazilijoje. 2015 m. atstovavo Estanciano, 2016 m. – EC Juventude.

Nuo 2017 iki 2018 m. vasaros rungtyniavo Luverdense EC.

2018 m. antroje pusėje priklausė Goiás EC, o 2019 m. – Santa Cruz FC.

Vėliau persikėlė į Europą. Rungtyniavo FK Rukh Brest, Baltarusijoje. 2020 ir 2021 m. sezonuose žaidė aukščiausioje šios šalies lygoje.

2022 m. pradžioje prasirašė sutartį su Ukrainos „Inhulets“ klubu, tačiau kovo mėn. prasidėjo karas ir čempionatas buvo nutrauktas.

Nuomos pagrindais atsidūrė Minsko „Dynama“. Šiame klube praleido keletą mėnesių.

### FK Riteriai
2022 m. rugpjūčio 25 d. pasirašyta sutartis su „Riterių“ klubui.

2022 m. rugsėjo 2 d. tapo žinoma, kad su žaidėju buvo nutraukta sutartis. Pasak klubo atstovų, iš FIFA gautas neigiamas sprendimas dėl žaidėjo registravimo sistemoje. Dėl dokumentacijos problemų sutartis nutraukta, o žaidėjas nesužaidė nei vienerių oficialių rungtynių „Riterių“ klube.

## Statistika

## Šaltiniai

## Nuorodos
* SOCCERWAY
* Transfermarkt
* pressball.by 
* Globalsportsarchive
Rumunijos futbolas 2022–2023 m.

**[[Rumunija|Rumunijos]] futbolo varžybos [[2022]]–[[2023]] m.**
*  prasidėjo 2022 m. liepos 16 d., baigėsi 2023 m. gegužės d.;
* s turnyras prasidėjo 2022 m. vasarą, finalas įvyko 2023 m. gegužės 24 d. 

## 2022–2023 m. [[Liga I]]
* **[[Liga I]]** arba **Pirma lyga** () — aukščiausioji futbolo lyga.
* Dalyvavo 16 ekipų. Čempionatas vyko pandemijos sąlygomis.

Sužaidus du ratus (30 turų), pirmenybės buvo skeliamos pusiau. Pirmasis šešetas tęsė kovą nugalėtojų grupėje, o likusios aštuonios komandos kovėsi dėl išlikimo elito divizione.

### I etapas

### II etapas
; Stipriųjų grupė

; Silpnųjų grupė

### Pereinamosios rungtynės
13 ir 14 vietas užėmusios Liga I ekipos dėl išlikimo kovojo su Liga II atstovais.

----

* **[[FC UTA Arad]] nugalėjo varžovus bendru dviejų rungtynių rezultatu 5:1 ir išsaugojo vietą SuperLiga.**
----

* **[[FC Dinamo București|Bukarešto „Dinamo“]] nugalėjo varžovus bendru dviejų rungtynių rezultatu 8:5 ir pateko į SuperLiga.**
----

## 2022–2023 m. [[Rumunijos futbolo taurė]] ''(2022–23 Cupa României)''
* **[[Rumunijos futbolo taurė]]** – pagrindinis futbolo taurės turnyras Rumunijoje, vykstantis nuo 1933 metų.
### Finalo rungtynės
----

* 🏆 **[[ACS Sepsi OSK Sfântu Gheorghe|Sepsi]]</span> finale nugalėjo varžovus tik po baudinių serijos ir iškovojo šalies futbolo taurę.**
----

## Išnašos

## Nuorodos
* RSSSF duomenų bazė:
: RSSSF: Rumunijos čempionatai
: RSSSF: Rumunijos futbolo taurės turnyrai
* Oficiali svetainė (rumunų k.)
Jurgaičių ąžuolas

**Jurgaičių ąžuolas** – Šilutės rajono savivaldybėje, Jurgaičių kaime (Švėkšnos sen.), Veiviržo kraštovaizdžio draustinyje, 2 km į šiaurę nuo Inkaklių, netoli Ašvos upelio augantis išskirtinis ąžuolas. Šalia ąžuolo yra aptvertos kaimo kapinaitės, pastatytas stogastulpis su drožinėta lenta *Jurgaičių kapinės ir ąžuolas*. Po senuoju ąžuolu 2020 m. pasodintas jaunas Laisvės ąžuoliukas. Kapinėse, už 5 metrų, palaidotas signataras Juozas Karvelis (1934–2018).

## Istorija

Jurgaičiai priklausė Švėkšnos dvarui. 1960 m. ąžuolas paskelbtas gamtos paminklu, 1987 m. priskirtas prie respublikinės reikšmės paminklų. Tuomet vertintas: skersmuo – 1,4 m, aukštis – 25 m.

## Duomenys

Jurgaičių ąžuolas paskelbtas saugomu Gamtos apsaugos komiteto prie Lietuvos TSR Ministrų Tarybos 1960 m. rugsėjo 1 d. įsakymu Nr. 165. Pagrindiniai duomenys:

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 5,0 m
* Aukštis – 21,5 m

## Galerija


Jurgaičių ąžuolas iš kapinių pusės.JPG|Iš kapinių pusės
Jurgaičių ąžuolas. Laisvės ąžuoliukas 2.JPG|Laisvės ąžuoliukas
Jurgaičių ąžuolas. Laisvės ąžuoliukas.JPG|Įrašas prie ąžuoliuko


## Šaltiniai
Škotijos nacionalinė partija

**Škotijos nacionalinė partija** (, , , **SNP**) – nacionalistinė ir socialdemokratinė politinė partija Škotijoje. Partija remia Škotijos nepriklausomybę nuo Jungtinės Karalystės ir narystę Europos Sąjungoje bei agituoja už ją, remdamasi pilietiniu nacionalizmu. Škotijos nacionalinė partija yra didžiausia politinė partija Škotijoje, kur ji turi daugiausia vietų Škotijos parlamente ir 45 iš 59 Škotijos vietų Bendruomenių rūmuose, ir yra trečia pagal narių skaičių politinė partija Jungtinėje Karalystėje po Leiboristų partijos ir Konservatorių partijos.

Dabartinis Škotijos nacionalinės partijos lyderis yra Džonas Svinis, kuris nuo 2024 m. gegužės 8 d. yra Škotijos pirmasis ministras.

## Politika
### Užsienio politika
Nors SNP tradiciškai remia karinį neutralumą, pastaraisiais metais jos politika persiorientavo į atlanticizmo ir proeuropietiškumo tradicijas. Pastaraisiais metais partija taip pat daug dėmesio skyrė teigiamų santykių su Jungtinėmis Valstijomis plėtojimui nepaisant vangios reakcijos į Donaldo Trumpo išrinkimą prezidentu. Partija norėtų, kad nepriklausoma Škotija taptų Europos Sąjungos ir NATO nare, ir paliko atvirą nepriklausomos Škotijos prisijungimo prie euro perspektyvą.

SNP taip pat pasisakė prieš Rusijos kišimąsi užsienyje – partija remia ES ir NATO plėtrą į tokias sritis kaip Vakarų Balkanai ir Ukraina, kad būtų pasipriešinta šiai įtakai. Partijos atstovai išreiškė paramą tokiems judėjimams kaip Euromaidanas.

## Rinkimų rezultatai

### Škotijos parlamentas

## Išnašos
Niežai

**Niežai** () – užkrečiama parazitinė odos liga, pasireiškianti itin stipriu niežėjimu. Simptomai: odos bėrimas, išbertos plaštakos, riešai, tarpupirščiai, apie bambą, lytinius organus, matomi erkių takai.

## Sukėlėjas

Ligos sukėlėjas – smulki erkė Sarcoptes scabiei va. hominis, vos matoma paprasta akim, (maždaug 0,3–0,4 mm dydžio. Patelė įsirausia į paviršinius odos sluoksnius ir joje gyvena, dauginasi, maitinasi, deda kiaušinius (kasdien po 2–3 kiaušinius per 4–6 savaičių gyvenimo trukmę). Niežinės erkės neskraido, nešokinėja, gali šliaužti šilta žmogaus oda 2,5 cm per minutę greičiu. Niežinės erkutės paprastai išgyvena esant 37 laipsnių temperatūrai, esant 55 laipsnių temperatūrai žūsta per 10 minučių, esant neigiamai temperatūrai – per kelias dienas. Be šeimininko kambario temperatūroje niežinė erkė neišgyvena ilgiau nei 3–4 dienas, žemesnė temperatūra ir didesnė santykinė patalpų drėgmė pailgina išgyvenimą.

## Gydymas

Gydymui skiriami tepalai arba emulsijos odai tepti. Papildomai dezinfekuojami sergančiojo apranga ir lovos patalynė, išvalomos patalpos. Gydomas ne tik sergantysis, bet ir su juo artimai kontaktavę asmenys. Be šeimininko kambario temperatūroje niežinė erkė žūsta praėjus kelioms dienoms, todėl kartais gydant niežus rekomenduojama asmeninius daiktus palikti nuošalioje vietoje savaitės laikotarpiui. Gydymo metu ir baigus gydymą drabužius ir patalynę būtina pakeisti, išskalbti ir išvirinti, jei virinti negalima – išlyginti karštu lygintuvu iš vidinės pusės. Daiktai, kurių negalima skalbti (šlepetės, pirštinės, megztiniai, minkšti žaislai, paltai ir kt.), sudedami į plastikinius maišus ir juose laikomi 1 savaitę.

## Šaltiniai
Škotijos nepriklausomybė

**Škotijos nepriklausomybė** (, , ) – Škotijos kaip suverenios ir nuo Jungtinės Karalystės nepriklausomos valstybės idėja, kuri reiškia politinį judėjimą, siekianti šio tikslo.

Viduramžiais Škotija buvo nepriklausoma karalystė ir kariavo karus, kad išlaikytų nepriklausomybę nuo Anglijos. 1603 m., kai Škotijos karalius Jokūbas VI tapo Anglijos karaliumi Jokūbu I, abi karalystės buvo sujungtos į asmeninę sąjungą, o 1707 m. jos politiškai susijungė į vieną karalystę, vadinamą Didžiąja Britanija. Politinės kampanijos už Škotijos savivaldą prasidėjo XIX a. 1979 m. ir 1997 m. buvo surengti du referendumai dėl decentralizacijos, o 1999 m. liepos 1 d. buvo įsteigtas decentralizuotas Škotijos parlamentas.

Už nepriklausomybę pasisakanti Škotijos nacionalinė partija 2007 m. pirmą kartą tapo decentralizuoto parlamento valdančiąja partija, o per 2011 m. Škotijos parlamento rinkimus laimėjo absoliučią daugumą vietų. Tai paskatino Škotijos ir JK vyriausybes susitarti dėl 2014 m. Škotijos nepriklausomybės referendumo surengimo. Rinkėjų buvo klausiama: „Ar Škotija turėtų būti nepriklausoma valstybė?“. 44,7 proc. rinkėjų atsakė „Taip“, 55,3 proc. – „Ne“, o rinkėjų aktyvumas buvo rekordinis – 85 proc.

Siūloma surengti antrą referendumą dėl nepriklausomybės, ypač po to, kai 2016 m. birželio mėn. referendume Jungtinė Karalystė nubalsavo už išstojimą iš Europos Sąjungos ir kai 2021 m. Škotijos parlamento rinkimuose nepriklausomybę palaikančios partijos padidino savo daugumą. 2022 m. birželį Nicola Sturgeon pasiūlė naujo referendumo dėl Škotijos nepriklausomybės datą – 2023 m. spalio 19 d., jei bus patvirtintas jo teisėtumas ir konstitucingumas.

## Išnašos
Katra (Gardinas)

**Katra** (, ) – kaimas Baltarusijoje, Gardino srityje, Gardino rajone, 4 km į vakarus nuo Skidliaus, prie Katros upės. Šalia kaimo praeina greitkelis M-6 (Gardinas–Minskas). Apylinkėse yra piliakalnis, senovės gyvenviečių archeologinės vietos.

## Istorija

Minima, kad 1550 m. Katroje stovėjusi katalikiška koplyčia, bet vėliau nebeminima (galimai sugriauta per švedų tvaną). XIX a. kaimas priklausė Bagatkoms, čia stovėjo Ežeronių parapijai priklausiusi koplyčia, kaimas priklausė Skidliaus valsčiui. Vėliau pastatyta Šv. Jurgio Pergalingojo cerkvė, bet iki šių dienų neišliko.

## Šaltiniai
Jonas Marčiukaitis

**Jonas Marčiukaitis** (1911 m. spalio 9 d. Balbieriškis, Marijampolės valsčius - 1974 m. birželio 5 d. Darmštatas, Vakarų Vokietija, palaidotas Waldfridhofo kapinėse) –  Lietuvos karininkas.

## Biografija
Tėvai Petronėlė Varankiūtė-Marčiukaitienė (1889-1964) ir Motiejus Marčiukaitis (1877-1942) buvo ūkininkai. Antras vaikas iš aštuonių. Tėvas 1918 m. buvo išrinktas į pirmąją nepriklausomos Lietuvos Balbieriškio valsčiaus tarybą, vienas pirmųjų šio valsčiaus vadovų. Dėdė Juozas Marčiukaitis buvo žymus visuomenės veikėjas, fotografas. 

Žmona Aldona (Danutė?), sūnus Alvydas ( m. 1944).

1930 baigė Prienų "Žiburio" gimnaziją. Dirbo valdininku VRM. 1932 įstojo į VDU Teisių fakultetą. 1932 08 22 pradėjo tarnauti Lietuvos kariuomenėje.

1934 09 15 baigė Karo mokyklą Kaune (XVI laida), suteiktas pėstininkų jaunesniojo leitenanto laipsnis. Buvo paskirtas į 6 pėstininkų pulką Plungėje.

1936 12 31 pakeltas į leitenantus.1937 04 06 paskirtas 2 bataliono ūkio būrio vadu, 1939 10 16 - Vilniaus komendantūros 1 apsaugos kuopos vyr. karininku.

Sovietų Sąjungai okupavus Lietuvą ir likviduojant Lietuvos kariuomenę, 1940 10 03 paskirtas Raudonosios armijos 29 teritorinio šaulių korpuso 179 šaulių divizijos 215 šaulių pulko būrio vadu.

Kilus Vokietijos-SSRS karui, traukiantis su pulku, 1941 07 08 sužeistas, paimtas į vokiečių nelaisvę, gydytas Kauno karo ligoninės belaisvių skyriuje.

1944 pasitraukė į Vokietiją. Dirbo karo pramonėje, buvo sužeistas. Pasveikęs mokytojavo Kaselio pabėgėlių stovykloje, vėliau dirbo lietuvių darbo dalinyje prie JAV kariuomenės.

## Išnašos
Kupiškio sinagoga

**Kupiškio sinagoga** – pastatas Kupiškio mieste, buvusi sinagoga adresu L. Stuokos-Gucevičiaus a. 3a. Joje dabar veikia Kupiškio viešoji biblioteka. Viena iš buvusių kelių Kupiškio sinagogų, buvusių šalia L. Stuokos-Gucevičiaus aikštės – vasarinė, skirta iškilmingoms progoms, statyta baroko epochoje.

## Istorija

1682 m. vyskupas Mikalojus Pacas Kupiškio žydams leido statyti sinagogą. XX a. tarpukariu mieste buvo trys sinagogos – Kupiškio didieji maldos namai, maldos namai „Chasidim“ ir Kupiškio žydų sinagoga. Šiaurinėje pusėje buvo Didžioji sinagoga (dabar viešoji biblioteka), lygiagrečiai jai – pietinė arba Mažoji sinagoga, tarp jų, vakarų pusėje, – chasidų maldos namai. Šiuo metu tėra išlikęs vienas sinagogos pastatas, kuris 1984 m. atiteko bibliotekai. 2016 m. pradėta viešosios bibliotekos pastato renovacija.

## Šaltiniai
Nicola Sturgeon

**Nikola Fergiuson Sterdžen** (, g. 1970 m. liepos 19 d.) – Škotijos politikė, nuo 2014 m. lapkričio 20 d. iki 2023 m. kovo 28 d. ėjusi Škotijos pirmosios ministrės pareigas.

Po 2014 m. Škotijos nepriklausomybės referendumo kampanijos pralaimėjimo, Nikola buvo išrinkta Škotijos nacionalinės partijos lydere ir paskirta Škotijos pirmąja ministre. 2016 m. JK referendume dėl narystės ES Škotijos rinkėjai 62 % balsavo už pasilikimą Europos Sąjungoje, nors už „Brexit“ visoje JK balsavo 52 % rinkėjų. Tiek prieš balsavimą dėl išstojimo iš ES, tiek po jo N. Sterdžen vyriausybė ne kartą pasisakė už antrą referendumą dėl nepriklausomybės.

## Išnašos
Škotijos pirmasis ministras

**Škotijos pirmasis ministras** (, , ) – Škotijos vyriausybės vadovas. Pirmasis ministras pirmininkauja Škotijos ministrų kabinetui ir visų pirma yra atsakingas už Škotijos vyriausybės politikos formavimą, plėtojimą ir pristatymą. Papildomos pirmojo ministro funkcijos – propaguoti Škotiją ir atstovauti jai oficialiai šalyje ir užsienyje.

Pirmąjį ministrą renka Škotijos parlamento nariai, o oficialiai jį skiria Jungtinės Karalystės monarchas. Būdamas Škotijos vyriausybės vadovas, pirmasis ministras yra tiesiogiai atskaitingas Škotijos parlamentui už savo ir visos vyriausybės veiksmus.

Džonas Svinis iš Škotijos nacionalinės partijos yra dabartinis Škotijos pirmasis ministras.

## Škotijos pirmieji ministrai

## Išnašos
Matyliai

**Matyliai** arba ***Motyliai*** (, ) – kaimas Baltarusijoje, Gardino srityje, Ščiučino rajone, 10 km į vakarus nuo Zabalacio, 4 km nuo Lietuvos sienos. Praeina kelias Vosyliškės–Rakai. Šalia šiaurės vakaruose prasideda Katros kraštovaizdžio draustinis.

## Istorija
Matyliai minimi nuo 1641 m. kaip ašašninkų (medžiotojų pėdsekių) kaimas Beržtų girioje. Ten būta 11 valakų žemės, iš kurių 9 priklausė ašašninkams, 1 skirtas ganiavai ir 1 činšui.

Nuo XIX a. iki XX a. Matyliai priklausė Gardino apskričiai, Beržtų valsčiui. 1921 m. čia gyveno 358 baltarusiai ir 14 žydų.

## Gyventojai

## Šaltiniai
Zomašiai (Ščiutinas)

**Zomašiai** arba ***Zamoša*** (, ) – kaimas Baltarusijoje, Gardino srityje, Ščiučino rajone, 10 km į šiaurės vakarus nuo Zabalacio, 2 km nuo Lietuvos sienos (3 km nuo Rakų), Katros draustinio ir girios pakraštyje, prie numelioruotų pelkių.

## Istorija

1921 m. Zomašių kolonija priklausė Gardino apskričiai, Beržtų valsčiui, čia gyveno 165 gyventojai, visi baltarusiai.

## Gyventojai

## Šaltiniai
Zasada

**Zasada** (, ) – buvęs kaimas Baltarusijoje, Gardino srityje, Ščiučino rajone, 4,5 km į šiaurės rytus nuo Beržtų, 7 km į pietryčius nuo Musteikos, 0,5 km nuo dabartinės Lietuvos sienos, Katros dešiniajame krante, Gudų girios apsuptyje. Per gyvenvietę ėjo kelias Beržtai–Ogorodiščia, buvo atšaka Musteikon.

## Istorija

XIX a. pab. Zasados apyrubė priklausė Gardino apskričiai, Beržtų valsčiui. 1921 m. čia gyveno 56 gyventojai – 55 baltarusiai ir 1 lenkas. Išnyko XX a. antroje pusėje.

## Gyventojai

## Šaltiniai
Verkių–Raudondvario miškai

**Verkių‑Raudondvario miškai** – miškų masyvas Vilniaus miesto ir Vilniaus rajono savivaldybių valdose, Neries dešiniajame krante, driekiasi į šiaurę nuo Jeruzalės mikrorajono iki pat Raudondvario. Plotas – 3400 ha, mišku apaugę 2950 ha. Be Verkių ir Raudondvario miškų į masyvą įeina Augustų, Bagutiškių, Gulbinų, Vanaginės, Didžiosios Riešės, Kryžiokų ir Tartokų miškai. Priklauso Vilniaus miškų urėdijai, Verkių girininkijai.

Miško paviršius yra pakilus, vietomis pasitaiko kalvotų lygumų. Jame įsiterpę daug gyvenviečių, bendrijų sodų. Yra 7 tvenkiniai ir 6 ežerai. Miško augaviečių pasitaiko ir derlingų, ir nederlingų, jos yra normalaus drėgnumo. Didžioji masyvo dalis įeina į Verkių regioninį parką, vakarinėje dalyje yra Vanaginės geomorfologinis draustinis.

Medynų sudėtis:

* pušynai – 59 %
* eglynai – 19 %
* beržynai – 10 %
* ąžuolynai – 9 %
* baltalksnynai – 2 %
* drebulynai – 1 %

Medynų amžius: jaunuolynai – 20 %, pusamžiai medynai – 55 %, pribręstantys medynai – 8 %, brandūs medynai – 17 %. Medynų vidutinis amžius 75 m., bonitetas I, 4, skalsumas 0,74, tūris 335 m³/ha, o metinis prieaugis – 7,5 m³/ha.

Yra kultūros ir gamtos paveldo objektų: Verkių kapinynas ir dvaras, Kalvarijos, Europos parkas, Didžiųjų Gulbinų piliakalnis, Staviškių pilkapiai, Birelių akmuo, Tartokų atodanga, 20 miško buveinių (72,5 ha), į Lietuvos raudonąją knygą įrašytų augalų keliolika radaviečių.

## Šaltiniai
Mozė Kretietis

**Mozė Kretietis** – Kretoje V a. veikęs žydas, skelbęsis esąs mesijas.

Nesėkme pasibaigęs Bar Kochbos sukilimas keletui amžių padarė galą mesianistiniams judėjimams, tačiau su mesiju susijusios viltys tebebuvo puoselėjamos. Remiantis Talmude pateiktu apskaičiavimu, buvo tikimasi, kad mesijas pasirodysiąs 440  (Sanh. 97b) arba 471 m. e. m. ('Ab. Zarah 9b). Šie lūkesčiai ryšium su neramumais Romos imperijoje, susijusiais su įsiveržimais, galėjo prisidėti prie to, kad maždaug tuo metu Kretoje iškilo mesiju apsiskelbęs asmuo, savo pusėn patraukęs ten gyvenančius žydus. Jis vadinosi Moze ir, kaip senovės laikų Mozė, žadėjo nuvesiąs žmones sausomis kojomis į Palestiną. Mozės Kretiečio įtikinti, jo pasekėjai paliko viską, ką turėjo, ir laukė pažadėtosios dienos, o jai atėjus, Mozės Kretiečio paliepimu daugelis šoko jūron. Vieni žuvo, kiti išgelbėti, o pats pseudomesijas pradingo. 

Pasak Sokrato Scholastiko, Mozė pabėgęs, o Jono iš Nikiu kronikoje minima, kad pražuvęs jūroje. Nors pats vadino save Moze, kronikoje nurodoma, kad jo tikrasis vardas buvo *Fiskis*.

## Išnašos

## Šaltiniai
*
Ivačiai

**Ivačiai** (, ) – buvęs viensėdis Baltarusijoje, Gardino srityje, Ščiučino rajone, 4,5 km į šiaurės rytus nuo Beržtų, 8 km į pietryčius nuo Musteikos, 1 km nuo dabartinės Lietuvos sienos, Katros kairiajame krante, Gudų girios apsuptyje (Katros draustinis). Kitapus Katros – irgi išnykusi Zasada.

## Istorija

XX a. pr. minimas Ivačių eigulio namas, priklausęs Gardino apskričiai, Beržtų valsčiui. Pro šias vietas ėjo kelias Beržtai–Zubravas–Paramėlis. 1921 m. lenkų surašyme Ivačių užusienis užfiksuotas, bet priskirtas prie Beržtų. Viensėdis išnyko ~XXI a. pr., elektrifikuotas nebuvo.

## Gyventojai

## Šaltiniai
Stacionari talpykla

**Stacionari talpykla** – nenuimamai prie pamato arba pagrindo pritvirtintas arba užkastas inžinerinis statinys (rezervuaras). Stacionariajai talpyklai taip pat priskiriama visa jos įranga kartu su antžeminiais, požeminiais ir pagalbiniais vamzdynais bei užpylimo sistema iki pirmojo įrenginio, skirto atjungti talpyklą nuo technologinio vamzdyno. Talpykla nedalyvauja technologiniame procese ir yra sumontuota už technologinio įrenginio ribų. Stacionarioji talpykla gali būti antžeminė ir požeminė.

Skirta pavojingoms medžiagoms saugoti ir nepritaikyts gabenti, kilnoti ar kitaip keisti pastatymo vietą naudojimo metu. Be to, stacionariosios talpyklos gali būti panaudojamos nepavojingų medžiagų, kurių saugojimui nereikalingas didesnis už normalų atmosferos slėgį (1,013 bar) daugiau negu 0,5 bar laikymo sąlygos (pvz. vanduo, skysti maisto produktai).

## Rūšys
Pagal įrengimo būdą skirstomos į stacionariąsias, plūdriastoges, bei turinčias plūdrųjį dangtį. Dažniausiai talpyklų stogai būna ne stacionarūs, o judantys.

* **Stacionarusis stogas** – nejudamai prie talpyklos korpuso pritvirtintas stogas.

* **Plūdrusis stogas** – skysto produkto paviršiuje besilaikantis ir neskęstantis stogas, turintis technines priemones, skirtas produktui nuo atmosferinio poveikio apsaugoti, produkto garavimui į aplinką sumažinti ir atmosferos krituliams pašalini.
* **Plūdrusis dangtis** – (pontonas) – talpyklos viduje esantis neskęstantis ir besilaikantis skysto produkto paviršiuje elementas, skirtas produkto  garavimui sumažinti.

## Pritaikymas
 Stacionariuose talpyklose gali būti laikoma:

* Pavojingos takiosios medžiagos (pvz. benzinas, amoniakas, įvairūs tirpikliai ir t. t.);
* Nepavojingos takiosios  medžiagos (pvz. vanduo, gaivieji gėrimai, alus ir t. t.).

## Išnašos
Dudkos

**Dudkos** (, ) – kaimas Baltarusijoje, Gardino srityje, Ščiučino rajone, 9 km į šiaurės vakarus nuo Zabalacio, 1,5 km nuo Lietuvos sienos. Šalimais praeina kelias Vosyliškės–Rakai.

## Istorija

Nuo XIX a. iki XX a. Dudkos priklausė Gardino apskričiai, Beržtų valsčiui. 1921 m. čia gyveno 144 baltarusiai ir 3 lenkai.

## Gyventojai

## Šaltiniai
Aleksandras fon Keizerlingas

Grafas **Aleksandras fon Keizerlingas** (Alexander Friedrich Michael Lebrecht Nikolaus Arthur Graf von Keyserling, g. Kabilės dvare (latv. Kabiles muižas pils), 1815–1891), Kurše – Malgūžės-Daunoravos ir Griežės-Panevėžio Keizerlingų  atšakų atstovų baltvokiečių Karlo (1826-1894) bei Karlo (1809-1893) pusbrolis. Estijos Rayküll Keizerlingų atšakos atstovas – buvo Estijos kilmingųjų bendruomenės narys,  Estijos riterijos vyresnysis, keliautojas, tyrinėtojas, daugelio gamtos mokslo veikalų autorius. Jaunystėje jis bičiuliavosi su būsimu Vokietijos imperijos kancleriu Otto fon Bismarku (Otto Eduard Leopold von Bismarck) ir šią draugystę išsaugojo iki savo gyvenimo pabaigos. Tačiau daugiausia Aleksandras fon Keizerlingas nusipelnė reformuodamas Dorpato (Tartu) universitetą. Būdamas Krašto švietimo kuratorimi jis į universitetą pakvietė geriausius profesorius iš Vokietijos ir Prūsijos, palaikė liberalius dėstymo metodus. Universitetas tuo laikotarpiu buvo laikomas geriausiu ir pažangiausiu Baltijos šalyse..
Gyvenimo pabaigoje dirbo kuriant mokslinę paparčių klasifikaciją ir šia tema išleido monografiją „Genus Adiantum“. Jis padėjo pastatyti Talino gamtos mokslų muziejų. Mirė 1891 metais savo dvare Raikiloje.

## Atrinkti darbai
*Die Wirbelthiere Europas, F. Vieweg und Sohn, Braunschweig, 1840, kartu su Блазиусом Иоганн Генрихом. 
*Notiz über Verbreitung der geognostischen Formationen in europäischen Russland. (Бюллет. Моск. Общ. Естеств. том XIV, 1840) 
*Wissenschaftliche Beobachtungen auf einer Reise in das Petschora-Land, im Jahre 1843 (C. Kray, St. Petersburg, 1846, kopā ar Paulu Teodoru fon Krūzenšternu). 
*Fossile Mollusken. St. Petersburg 1848 
*Geologie des europäischen Rußlands und des Urals (bearb. von Gustav Leonhard. Stuttgart 1848) 
*Der nördliche Ural und das Küstengebirge Pai-Choi, untersucht und beschrieben von einer in den Jahren 1847, 1848 und 1850 durch die kaiserlich-russische geographische Gesellschaft ausgerüsteten Expedition (Buchdruckerei der kaiserlichen Akademie der Wissenschaften, St. Petersburg, 1853). 
*Polypodiacea et cyatheacea herbarii bungeani (W. Engelmann, Leipzig, 1873). 
*Genus Adiantum L. Recensuit Alexander Keyserling… (St. Petersburg, 1875). 
*Aus dem Tagebuchblättern des Grafen Alexander Keyserling… (Stuttgart, 1894).

## Šeima

Žmona (nuo 1844-09-01) - grafienė Zinaida Jegorovna Kankrina (1821-07-16 - 1885-11-02), M. M. Muravjovo ir E. F. Muravjovos krikšto dukra ; teismo garbės tarnaitė (1835-08-01), finansų ministro grafo E. F. Kankrino dukra.

## Išnašos

## Literatūra
*Genealogisches Handbuch der kurländischen Ritterschaft. (Herausgegeben vom Verband des kurländischen Stammadels). Teil: Kurland. O. Stavenhagen, heraus. I. 1937. Görlitz: Verlag für Sippenforschung und Wappenkunde G. A. Strake (Inh. Hans Kretschmer).

*Dietrich Graf von Keyserlingk (Hrsg.), *Keyserlingk Familientag*, 2014.
Žiupa

**Žiupa** – buvęs kaimas Prienų rajono savivaldybėje, 3 km į pietvakarius nuo Stakliškių, prie Obelties žiočių. Kaimą mena Žiupos šaltiniai.

Panaikintas 1972 m.

## Gyventojai

## Šaltiniai
Okžetpes FK (moterys)

**moterų Okžetpes FK** arba **Kokšetau „Okžetpes“** () – Kazachstano futbolo klubas iš Kokšetau. Šis straipsnis apie moterų komandą, rungtyniavusią aukščiausioje lygoje.

Namų rungtynes žaidžia „Okžetpes“ stadione, kuris talpina 4 500 žiūrovų.

## Istorija
Klubo įkūrimo data laikoma 1957–ieji metai. 2002 m. suburta moterų komanda, rungtyniavusi aukščiausioje moterų futbolo lygoje. 2016 m. sezone moterų komanda nedalyvavo čempionate dėl finansinių nepriteklių.

2017 m. sezone surinko 36 taškus, iškovojo 12 pergalių ir užėmė antrą vietą.

2018 m. sezone tarp penkių dalyvių buvo antroje vietoje. Surinko 36 taškus, iškovojo 12 pergalių ir patyrė keturis pralaimėjimus.

2019 m. sezone tarp šešių dalyvių užėmė antrą vietą.

2020 m. buvo antroje vietoje. Dėl pandemijos rungtyniavo vos penkios ekipos, kurios sužaidė dviejų ratų sistema, iš viso aštuonerias rungtynes.

2021 m. tarp šešių dalyvių liko trečioje vietoje. Vos tašku atsiliko nuo Tomiris Turan ekipos.

2022 m. rungtyniavo aukščiausioje lygoje. Liko antroje vietoje.

## Pasiekimai

**Kazachstano moterų futbolo lyga:**
* Antroji vieta (7 k.): 2008, 2009, 2017, 2018, 2019, 2020, 2022.
* Trečioji vieta (6 k.): 2010, 2011, 2012, 2014, 2015, 2021.

**Kazachstano moterų futbolo taurė:**
*  **finalininkės** (7 k.): 2008, 2009, 2010, 2013, 2014, 2015, 2018.

## Sezonai
; Pastarųjų metų sezonai

 

|}

## Garsesnės žaidėjos
*  ();
*  ();
*  ();

## Taip pat skaitykite
* Okžetpes FK – apie klubo pagrindinę vyrų komandą;

## Išnašos

## Nuorodos
* Oficiali klubo svetainė 
* vesti.kz svetainė
* foot.dk archyvas
* SOCCERWAY
Gumbė

**Gumbė** – buvęs viensėdis Pasvalio rajono savivaldybėje, 1 km į šiaurę nuo Dumbliūnėlių.

## Gyventojai

## Šaltiniai
Petraičiai (Pasvalys)

**Petraičiai** – buvęs viensėdis Pasvalio rajono savivaldybėje, 3 km į šiaurės rytus nuo Daujėnų.

## Gyventojai

### Žymūs žmonės
* Antanas Šimkūnas (1931–2025) – žurnalistas, redaktorius, kraštotyrininkas.

## Šaltiniai
Lepšynė (Vaškai)

**Lepšynė** – buvęs kaimas Pasvalio rajono savivaldybėje, 1 km į vakarus nuo Gudgalių.

## Gyventojai

## Šaltiniai
Vaišvilynė

**Vaišvilynė** – buvęs kaimas Pasvalio rajono savivaldybėje, 3 km į pietvakarius nuo Titkonių.

## Gyventojai

## Šaltiniai
Bukauskai

**Bukauskai** – buvęs viensėdis Pasvalio rajono savivaldybėje, 1 km į pietus nuo Norgėlų.

## Gyventojai

## Šaltiniai
Čeniškėliai

**Čeniškėliai** – buvęs kaimas Pasvalio rajono savivaldybėje, 1 km į rytus nuo Nakiškėlių, šiauriau Čeniškių.

## Gyventojai

## Šaltiniai
Šalna (Pasvalys)

**Šalna** – buvęs kaimas Pasvalio rajono savivaldybėje, 5 km į šiaurės vakarus nuo Kiemėnų, prie pat sienos su Latvija.

## Gyventojai

## Šaltiniai
Niurkoniai (Pasvalys)

**Niurkoniai** – buvęs kaimas Pasvalio rajono savivaldybėje, 5 km į pietvakarius nuo Pumpėnų, dešiniajame Mūšos krante.

## Gyventojai

## Šaltiniai
Dengės karštligė

**Dengės karštligė** arba **Denge karštinė** – uodų platinama tropinė liga. Sukėlėjas – flaviviridų šeimos RNR virusas (Dengės virusas). Inkubacinis laikotarpis – 3-14 dienų nuo užkrato. Simptomams būdingas karščiavimas, galvos skausmas, vėmimas, raumenų ir sąnarių skausmai, charakteringas odos niežėjimas ir išbėrimas. Paprastai pasveikstama per 2-7 dienas. Retesniais atvejais liga gali išsivystyti į sunkesnes ligos formas – hemoraginę karštligę (būdinga kraujosrūvos odoje, kraujavimai iš nosies, dantenų, skrandžio, žarnyno) ar šoko sindromą (išsivysto kolapsas).

Karštinę sukelia *[[Aedes]]* genties uodų patelės, daugiausiai *[[Aedes aegypti]]*. Virusas turi penkis serotipus.. Priklausomai nuo serotipo, persirgus gali išsivystyti ilgalaikis arba trumpalaikis imunitetas.

Yra išrasta vakcina nuo Dengės karštinės; prieinama keliose šalyse. 2018 m. duomenimis, vakcina rekomenduojama tik tiems asmenims, kurie yra anksčiau sirgę šia liga ar bendruomenėse, kuriose aukštas pakartotinis sergamumas tarp vaikų. Kiti prevencijos metodai – uodų veisimosi vietų naikinimas ir uodų įkandimų vengimas.

Pirmąkart ligos protrūkis užfiksuotas 1779 m. Dengės karštligė pasaulinio masto problema tapo nuo Antrojo pasaulinio karo, yra endeminė apie 120 pasaulio šalių, daugiausiai Pietryčių Azijoje, Pietų Azijoje ir Pietų Amerikoje. Kasmet šia liga suserga apie 390 milijonų žmonių, iš kurių pusei milijono reikalinga gydymas ligoninėse. Per metus nuo dengės karštligės miršta 40 000 žmonių. 2019 m. susirgimų skaičius buvo smarkiai išaugęs.

Lietuvoje Dengės karštinė nėra paplitusi. 2017 m. užregistruoti 4, 2018 m. – 3 įvežtiniai Dengės karštligės atvejai.

## Išnašos
Aukštuoliai (Vaškai)

**Aukštuoliai** – buvęs viensėdis Pasvalio rajono savivaldybėje, 1 km į pietvakarius nuo Titkonių.

## Gyventojai

## Šaltiniai
Limparai

**Limparai** – buvęs viensėdis Pasvalio rajono savivaldybėje, 4 km į šiaurę nuo Kyburių, pasienyje su Latvija.

## Gyventojai

## Šaltiniai
Slėnio Grąžčiai

**Slėnio Grąžčiai** – buvęs viensėdis Pasvalio rajono savivaldybėje, 4 km į vakarus nuo Namišių. Šiaurės vakaruose buvo Kalno Grąžčiai.

## Gyventojai

## Šaltiniai
Kalno Grąžčiai

**Kalno Grąžčiai** – buvęs viensėdis Pasvalio rajono savivaldybėje, 2 km į pietus nuo Kyburių. Pietryčiuose buvo Slėnio Grąžčiai.

## Gyventojai

## Šaltiniai
Hafizas

**Hafizas** (arba **Hafezas**, tikrasis vardas **Mohamadas Šamsas od Dinas Hafezas** (), g. apie 1325 m. Širaze, m. apie 1390 m. Širaze) − persų lyrikas ir mistikas, ištobulinęs gazelės žanrą ir iš visų persų poetų padaręs didžiausią poveikį vėlesnei persų literatūrai. Buvo musulmonas sufijas. Dirbo kepykloje, mokėsi medresėje Širaze. Buvo Širazo valdovų rūmų poetu, užsidirbdavo pragyvenimui dėstydamas medresėje, deklamuodamas Koraną, perrašinėdamas knygas. Per gyvenimą parašė apie 400–600 gazelių ir keliasdešimt kitų žanrų eilėraščių. Pagrindinės kūrybos temos – gamtos grožis, Alacho garbinimas, žmogaus būties apmąstymai, meilė, vynas, veidmainystės atskleidimas. Poezijai būdinga satyra. Hafezas su Bengalo sultonu Ghijasudinu Azam Šahu keitėsi laiškais ir eilėraščiais; sultonas buvo pakvietęs Hafezą atvykti į Sonargaoną, tačiau to padaryti nepavyko. 

Hafizo lyriką Vakaruose išpopuliarino Johanas Volfgangas Gėtė, Ralfas Voldas Emersonas ir kiti.

## išnašos
Neugrundo krateris

**Neugrundo krateris** – povandeninis smūginis krateris, esantis į rytus nuo Estijai priklausančios Osmusaro salos. Teigiama, kad struktūra gerai išsilaikiusi. Kraterio skersmuo siekia 20 km, struktūros centre esama vidinio kraterio (kitur nurodoma, kad kraterio skersmuo – 8 km). Neugrundo krateris susidarė ankstyvojo kambro periodu, maždaug prieš 535 mln. m., nukritus ~1 km skersmens asteroidui.

Naujesniais duomenimis, krateris susidarė kambro periodu, tačiau anksčiau svarstyta, kad Neugrundo krateris galėjo susidaryti per vadinamąjį Ordoviko meteoritų lietų.

## Išnašos
Lihuel Kalelio departamentas

**Lihuel Kalelio departamentas** () – Argentinos departamentas, esantis pietinėje La Pampos provincijos dalyje. Administracinis centras – Kučiljo Ko.

Teritorijos pavadinimas mapučių kalba reiškia 'gyvybės kalnai' (pagal ten trykštančius gėlo vandens šaltinius).

## Geografija
Departamentas patenka į Komahuės gamtinį-kultūrinį regioną. Pietiniu pakraščiu prateka Kolorado upė. Vietomis iškilę labai sudūlėję kalnai ir aukštumos: Lihuel Kalelio, Čikos, Piči Mahuidos. Pietvakariuose prateka išsžiūstanti Salado arba Kurako upė. Didelė dalis teritorijos patenka į Lihue Kalelio nacionalinį parką bei Piči Mahuidos gamtos rezervatą.

Lihuel Kalelio departamentas – rečiausiai gyvenamas Argentinos departamentas (neskaičiuojant pretenzijų Antarktidoje), taip pat mažiausias pagal gyventojų skaičių šalyje.

## Šaltiniai
Vidmantas Adomonis

**Vidmantas Adomonis** (g. 1947 m. kovo 24 d. Kaune) – Lietuvos politikas.

## Biografija

1972 m. baigė Kauno medicinos institutą.

1988 m. įsitraukė į Lietuvos Persitvarkymo Sąjūdžio veiklą, buvo Kauno medicinos instituto Sąjūdžio grupės pirmininkas, 1990 m. – Sąjūdžio Kauno tarybos pirmininkas.

1990 m. Kauno miesto tarybos narys, 1990–1991 m. Kauno miesto meras. 1991–1997 m. Kauno medicinos instituto Centrinės mokslinių tyrimų laboratorijos direktorius.

1997–1999 m. Lietuvos Respublikos valdymo reformų ir savivaldybių reikalų ministerijos viceministras. 2001–2002 m. Lietuvos Respublikos aplinkos ministerijos sekretorius, 2002–2009 m. – Bendrųjų reikalų departamento direktorius. 2009–2012 m. Lietuvos Respublikos energetikos ministerijos kancleris.

Nuo 2019 m. Lietuvos nacionalinės Martyno Mažvydo bibliotekos Informacijos ir komunikacijos mokslų departamento Informacijos politikos ir analitikos skyriaus vyriausiasis tyrėjas.

1995–1997 m. Kauno miesto savivaldybės tarybos narys.

1995–2000 m. Lietuvos krikščionių demokratų partijos, 2000–2003 m. Moderniųjų krikščionių demokratų sąjungos, 2003–2014 m. Liberalų ir centro sąjungos narys.

## Nuorodos
Kučiljo Ko

**Kučiljo Ko** () – nedidelė gyvenvietė Argentinoje, La Pampos provincijos pietuose, 195 km į pietus nuo Santa Rosos; Lihuel Kalelio departamento centras. Į čia veda La Adelos–Huakalio plento atšaka, yra lėktuvų pakilimo takas.

## Istorija
Gyvenvietė įkurta 1899 m. Jos pavadinimas kildinamas iš ispaniško žodžio *cuchillo* ('peilis') ir mapučių *co* ('vanduo').

## Šaltiniai